गैंगवार होने का खतरा बताया; CCTV कैमरे लगवाने की अपील, संगरूर जेल में बंद 38 मामलों का आरोपी
पंजाब की जेल में बंद गैंगस्टर कौशल को पुलिस के एनकाउंटर अब जेल में गैंगवार होने का खतरा सताने लगा है। कौशल ने पंजाब एंड हरियाणा हाईकोर्ट का दरवाजा खटखटाया है और जेलों के अंदर CCTV कैमरे लगाने की अपील की है।
पंजाब की जेल में बंद गैंगस्टर कौशल को पुलिस के एनकाउंटर अब जेल में गैंगवार होने का खतरा सताने लगा है। कौशल ने पंजाब एंड हरियाणा हाईकोर्ट का दरवाजा खटखटाया है और जेलों के अंदर CCTV कैमरे लगाने की अपील की है। फिलहाल कौशल संगरूर जेल में बंद है और उस पर तकरीबन 38 मामले दर्ज हैं।
मिली जानकारी के अनुसार, गैंगस्टर कौशल ने पंजाब एंड हरियाणा हाईकोर्ट में याचिका दायर की है। हाईकोर्ट ने गैंगस्टर कौशल की अर्जी पर सुनवाई करते हुए पंजाब सरकार को एक महीने में स्टेटस रिपोर्ट पेश करने के लिए भी कह दिया है। इस मामले में पंजाब के अलावा हरियाणा और चंडीगढ़ को भी पार्टी बनाया गया है।
कैमरे लगाने का काम जारी
सुनवाई में चंडीगढ़ और हरियाणा में पुलिस स्टेशनों और चौकियों के प्रवेश और निकासी पॉइंट्स पर CCTV कैमरे लगाने की बात कही गई है। वहीं पंजाब सरकार का कहना है कि कैमरे लगाने का काम चल रहा है, जो जल्द ही पूरा कर लिया जाएगा।
एक महीने में स्टेटस रिपोर्ट देने के आदेश
मामले की सुनवाई करते हुए जस्टिस आलोक जैन ने पंजाब सरकार को एक महीने में स्टेटस रिपोर्ट पेश करने का आदेश दिया। गैंगस्टर कौशल ने याचिका में कहा कि उसके खिलाफ 38 मामले दर्ज हैं। वह संगरूर जेल में बंद है और आशंका है कि पूछताछ के लिए ले जाते समय उसका एनकाउंटर कर दिया जाएगा।